**Приложение № 2**

**към чл. 6**

**Информация за преценяване на необходимостта от ОВОС**

**I. Информация за контакт с възложителя:**

1. Име, местожителство, гражданство на възложителя

От **„ТЕРЗИЕВ И СИН” ЕООД**,

**II. Характеристика на инвестиционното предложение:**

1. **Резюме на предложението**

Инвестиционното предложение предвижда изграждане на кравеферма за отглеждане на 250 броя селскостопански животни (говеда), от които 150 броя крави и 100 броя телета с месодайно направление. Реализирането, ще се осъществи извън населеното място в **УПИ** **I - Стопански двор в кв. № 69** по Кадастрален и Регулационен план на село Зелениково, ЕКАТТЕ; 30750, община Брезово, област Пловдив, одобрен със Заповед № 3/26.01.1990г. на Кмета на Община Брезово и Заповед № 47/22.11.1994г. на Кмета на община Брезово, с площ на имота по оцифрения план от 2 237 кв.м., ведно с построения в същия имот Селскостопански обект, с предназначение: краварник/конюшня, представляващ:

- Селскостопански обект /краварник/ със застроена площ от 460 кв.м. по натариален акт, а по скица от 433 кв.м..

- Масивна сграда с площ от 33 кв.м..

- Масивна сграда с площ от 29 кв.м..

Има сключен договор за отдаване под наем на недвижим имот от 13.01.2023г, вписан 1501 на 20.01.2023г., № 138 в Служба по вписванията към Агенция по вписванията гр. Пловдив

Изградените в имота селскостопански сгради са съществуващи. Дейността по отглеждането на животните, ще се осъществява в съществуващия селскостопански обект /краварник/ с прилежащи масивни пристройки към него.

През летния сезон животните ще се извеждат на паша на общинска земя и частни земи – ливади, мери и пасища, за което съм сключила договори с общината и с частни лица за отдаване под наем.

Стопанските постройки за животните и навеса, изградени в I – Стопански двор в квартал 69 по плана на с. Зелениково, община Брезово, област Пловдив, се намират извън населеното място, но отстоят от последните жилищни сгради на 770м. Спазена е хигиенно – защитната зона, в съответствие с Приложение 1 от „Наредба за отглеждане на селскостопански и други животни на територията на община Брезово.

При отглеждането на животните ще се спазват установените санитарно-хигиенни изисквания, касаещи животновъдните обекти – Наредба № 44 / 2006г. за ветеринарномедицинските изисквания към животновъдните обекти.

Към настоящия момент не се предвижда промяна предназначението или начина на трайно ползване на гореописания имот, в които се реализира инвестиционното предложение, както и на изградените в имота сгради.

Не се предвижда премахване на съществуващи сгради и съоръжения в имота, няма да има ново строителство или разширяване на съществуващия сграден фонд, разширение или промяна на границите на обекта. Не се променят очертанията и обемното решение на съществуващите стопански постройки в имота. Няма да се извършват дейности по реконструкция, модернизация или преустройство на изградените в имота сгради.

В селскостопанските сгради са обособени: помещение за отглеждане на животните, складови и обслужващи площи. В имота има торова площадка.

. Почистването на торовата маса, ще бъде механизирано. За обслужващият персонал, ше бъде осигурен битов и санитарен възел.

За временно съхранение на твърдата и течна торова маса е изпълнена торова площадка. Обемът й е оразмерен за предвидения максимален брой до 250 крави, телета и необходимото технологично време за превръщане на торовата маса в биотор. Освобождаването на торището, ще става периодично, като торовата маса се транспортира и разпръсква с тороразпръскващо ремарке върху земеделски площи. Имотът с кравефермата е ограден.

1. **Доказване на необходимостта от инвестиционното предложение**

Животновъдството е първият по значение отрасъл на селското стопанство в България. То няма сезонен характер, но е силно зависимо от растениевъдството, подсигуряващо храните за животните. Животновъдството осигурява пресни храни за населението и суровини за много отрасли на хранително-вкусовата и леката промишленост. Неговите продукти са: месо, животни за разплод, мляко, кожи, кости, вълна, мазнини. По този начин от отрасъла зависи пълноценното хранене на населението и развитието на много обработващи промишлени отрасли.

Животновъдството дава оборска тор за растениевъдството, с което съдейства за повишаването на добивите в него.

Животновъдството предоставя възможност за рационално използване на слабопродуктивни земи чрез пашата.

Основен отрасъл от животновъдството е говедовъдството. То е изцяло съсредоточено в частния сектор, където е преобладаващ броят на дребните ферми и много малко средните ферми.

Намерението на възложителя е да развива своята дейност в областта на отглеждане на месодайни крави и телета за угояване за производство на телешко месо.

Реализирането на инвестиционното предложение ще има положително въздействие от гледна точка на социално-икономическите условия, ще обезпечи производство и задоволяване на търсенето на суровини за хранително - вкусовата промишленост – месо.

Реализацията на инвестиционното предложение ще окаже положителен ефект върху икономиката на населеното място, чрез откриване на нови работни места и ангажиране на субконтрактори в доставките на храна и спомагателни материали.

Село Зелениково се намира в община Брезово – [Южна България](https://bg.wikipedia.org/wiki/%D0%AE%D0%B6%D0%BD%D0%B0_%D0%91%D1%8A%D0%BB%D0%B3%D0%B0%D1%80%D0%B8%D1%8F), [Пловдивска област](https://bg.wikipedia.org/wiki/%D0%9F%D0%BB%D0%BE%D0%B2%D0%B4%D0%B8%D0%B2%D1%81%D0%BA%D0%B0_%D0%BE%D0%B1%D0%BB%D0%B0%D1%81%D1%82), в близост до град [Раковски](https://bg.wikipedia.org/wiki/%D0%A0%D0%B0%D0%BA%D0%BE%D0%B2%D1%81%D0%BA%D0%B8_(%D0%B3%D1%80%D0%B0%D0%B4)). Климатът е континентален и изключително благоприятен за осъществяване на животновъдната дейност.

Намерението на Възложителя е да използва съществуващият сграден фонд в имота – стопански постройки, в които се извършва животновъдната дейност. Имотът е обезпечен в инфраструктурно отношение – има съществуващи електрически мрежи и инсталации, ВиК мрежи и пътна инфраструктура.

С реализация на инвестиционното предложение ще се създадат оптимални условия, за хуманно отглеждане на животните, залегнали в Закона за ветеринарната дейност и наредбите към него, условия, отговарящи на европейските стандарти при млекодобива и месодобива, осигуряване на рентабилност при извършване на животновъдната дейност.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение и кумулиране с други предложения.**

За района на избраната площадка няма утвърдени с устройствен или друг план производствени дейности, които да противоречат по някакъв начин на инвестиционното ни предложение. То не засяга и не противоречи на други утвърдени устройствени проекти или програми.

Инвестиционното предложение ще се реализира в I – Стопански двор в квартал 69 по плана на с. Зелениково, община Брезово, област Пловдив и представлява изфраждане на ферма за селскостопански животни говеда.

**4.Подробна информация за разгледани алтернативи.**

На този етап възложителят не разполага с друг подобен имот в област Пловдив и поради това по отношение на местоположението и устройството на обекта не биха могли да се разглеждат други алтернативни решения.

Животновъдният обект – кравеферма е съществуващ. Възложителят е сключил договор за наем за недвижимия имот с изградените в него стопански постройки за срок от 10 години за отглеждане на селскостопански животни. Сградният фонд, необходим за дейността е съществуващ. Не е необходимо да се извършват допълнителни дейности и мероприятия, строителни и монтажни работи за реализация на инвестиционното предложение. Имотът, в който се извършва животновъдната дейност е с изградена инфраструктура.

Предвидено е инвестиционното предложение да се реализира в имота защото:

- природният и ресурсов потенциал на общината е подходящ и позволява реализацията на инвестиционното предложение;

- местоположението на площадката е подходящо избрано от гледна точка на пътно-транспортната обстановка. Теренът граничи с път с трайна настилка за транспортните средства;

- в имота има съществуващ сграден фонд – стопански сгради, в които се е осъществявала животновъдната дейност. Възложителят ще ползва съществуващото застрояване. Не се налага да се изпълнява ново строителство или реконструкция на съществуващите застройки;

- околното застрояване не създава нито функционални, нито обемно-пространствени конфликти с обекта;

- в съседство няма обекти подлежащи на защита;

- теренът е в съответствие с изискванията за екологична безопасност;

- районът е с добре изградена инфраструктура – водоснабдяване, канализация и електроснабдяване, които са съществуващи;

-реализацията на инвестиционния проект представлява добра алтернатива от гледна точка на социално-икономическите и екологично развитие на община Брезово.

**5.Местоположение на площадката, включително необходима площ за временни дейности по време на строителството.**

Прилагаме скица, показваща границите на инвестиционното предложение, даваща информация за физическите и природните характеристики на обекта.

Имотът граничи с улица и с УПИ II- стопански двор, с УПИ X и край на регулацията.

I – Стопански двор № 1 в квартал 69 по плана на с. Зелениково, община Брезово, област Пловдив е с площ от 2237 кв.м... В имота има съществуващи стопански постройки, в които е организирана животновъдната дейност, а именно:

- Селскостопански обект /краварник/ със застроена площ от 460 кв.м. по натариален акт, а по скица от 433 кв.м..

- Масивна сграда с площ от 33 кв.м..

- Масивна сграда с площ от 29 кв.м..

Стопанските постройки за животните се намират в регулационните граници на населеното място, но отстоят от последните жилищни сгради на 570м, като по този начин е спазена хигиенно – защитната зона, в съответствие с Приложение 1 от „Наредба за отглеждане на селскостопански и други животни на територията на община Брезово.

Не са необходими допълнителни площи извън тази на имота с площ от 2237 кв.м. при изграждането и експлоатацията на обекта.

Не се предвижда премахване на съществуващи сгради и съоръжения, няма да има и ново строителство, разширение или промяна на границите на обекта. Не се променят очертанията и обемното решение на съществуващите стопански постройки в имота.

При реализация на инвестиционното предложение не се предвижда изпълнение на нови строителни и монтажни работи и намесата на строителна механизация. За целите на животновъдна дейност – отглеждане на говеда е изградена необходимата инфраструктура, както и сграден фонд и няма нужда от допълнителна площ за временни дейности.

Съгласно писмо № ОВОС- 247 / 30.01.2023г., издадено от РИОСВ гр. Пловдив, имотът, предмет на ИП, не попада в границите на защитени зони. Компетентният орган ще извърши преценка за вероятната степен на отрицателно въздействие на инвестиционното предложение върху предмета и целите на опазване на най – близката защитена зона от Европейската екологична мрежа НАТУРА 2000 – BG0000443 „Река Омуровска“.

Имотът, предмет на ИП, не попада в границите на защитени територии по смисъла на чл. 5 от Закона за защитените територии.

Не се предвижда промяна предназначението или начина на трайно ползване на гореописаният имот, в които се реализира инвестиционното предложение.

**6. Описание на основните процеси (по проспектни данни), капацитет,** *включително на дейностите и съоръженията, в които се очаква да са налични опасни вещества от приложение № 3 към ЗООС*.

Животновъдният обект е съществуващ.

С реализация на инвестиционното предложение се предвижда изграждане на кравеферма за отглеждане на 250 броя селскостопански животни (говеда), от които 150 броя крави и 100 броя телета с месодайно направление. Реализирането, ще се осъществи извън населеното място в **I - Стопански двор в кв. № 69** по Кадастрален и Регулационен план на село Зелениково, община Брезово, област Пловдив.

Отглеждането на кравите ще бъде свободно пасищно, което означава, че през лятото и при хубаво време животните ще бъдат пуснати на свободна паша и разходка в дворовете към краварника, а през зимата ще се отглеждат затворени в селскостопанската сграда. Тенденцията в технологиите по отглеждане на едър рогат добитък е в посока свободното отглеждане

За животните е осигурена достатъчно площ, така че сградата ще бъде целогодишно пълна.

Част от основните производствени процеси за обекта се извършват ръчно, а друга част са механизирани.

Храненето на животните, ще се извършва с концентрирани /зърнени/ и груби /люцерна, сено и др./ фуражи. През зимата ще се хранят интензивно, а през лятото ще излизат на паша.

Месодайните крави и телетата, ще се изхранват с комбинирани фуражи в зависимост от възрастта на животните. Основните съставки на храните за говедата са силаж, зърнените храни и соята. При угояването на телетата са разработени различни стратегии за хранене, които имат за цел да гарантират точния баланс между енергия, аминокиселини, минерали, микроелементи и витамини, които имат за цел да предизвикат по-добро усвояване на хранителните вещества. Една от прилаганите техники за намаляване отделянето на хранителни вещества (азот и фосфор) в животинския тор от говедата е “хранителния мениджмънт”. Мерките прилагани при храненето включват поетапно хранене, съставяне на хранителни формули базирани на смилаеми/налични хранителни вещества, използване на ниско белтъчни формули с добавка на амино киселини и на ниско фосфорни формули с добавка на фитаза, или на формули с лесно усвоими неорганични хранителни фосфати. В допълнение към това, използването на определени хранителни добавки, като ензими например, може да повиши ефективността на храненето, като по този начин се подобри задържането на хранителните вещества в организма и се намали количеството на тези изхвърляни с изпражненията.

Раздаването на фураж, ще бъде мобилно, като за концентрирания фураж се използват електронни хранилки. При свободното отглеждане в затворени сгради се прилага и стационарна техника за раздаване на фуражите.

Поенето на животните се извършва посредством поилки, с поплавък. Водата е от селищната водоснабдителна система.

В близост до помещението за месодайните крави, ще се разположи помещението за телета. Месодайните крави могат да влизат и излизат в двор, който е съобразен с броя на отглежданите говеда и не затруднява тяхното предвижване и хранене.

Във фермата, ше се прилага методът на свободно отглеждане. При него кравите се отглеждат свободно в затворени сгради. Свободното отглеждане може да бъде в два варианта - свободно-групово и свободно-боксово.

При свободно-груповото отглеждане няма обособени места за почивка на отделните крави. Има обособени площи за лежане, движение или хранене. Площта за лежане се застила със слама, като може периодично да се почиства или да се натрупва само чиста постеля, т.н. несменяема постеля, която се изкарва веднъж годишно.

При свободно-боксовото отглеждане за всяка крава има обособено място за почивка - бокс. Боксовете са разделени помежду им от прегради и оразмерени така, че кравите да могат свободно да стават и лягат - дължина 2,00 - 2,20 м.

В кравефермата са обособени отделни сектори - продуктивен и репродуктивен. Продуктивният сектор е обособен в обор за крави в продуктивен период.

В репродуктивният сектор са обособени обори, в които се отглеждат следните физиологични групи: сухостойни крави; - крави в родилно; - крави в следродилен период.

Телета до три месечна възраст се отглеждат на открито - в индивидуални клетки и в затворена сграда - в групови клетки, които са оборудвани с ясличка за растителни фуражи и гнезда за поилките с мляко и съдовете за вода и концентриран фураж.

Фермата разполага със санитарен възел.

Торова смес, ще се използва за торене на обработваемите от инвеститора земи.

Дезинфекцията на сградите се извършва чрез напръскване с дезинфекционен разтвор. Използват се разрешени дезинфекционни препарати и в количества, определени от ветеринарния лекар. Не се допуска превишаване на дозите и увреждане на компонентите на околната среда.

Реализацията на проекта е свързана с внедряването на съвременни производствени мощности и технологични схеми според пазарните изисквания за качество, хигиена, безопасност за произвеждане на месо.

Обектът, ще се изгради по начин, непозволяващ достъп на външни хора и животни.

Инвестиционното предложение не изисква промяна в съществуващата транспортна инфраструктура. Достъпът до имота е осигурен от съществуващ местен път. Пътят е с твърда настилка за транспортните средства.

За инвестиционното предложение не се използва вода от сондажен кладенец.

Водоснабдяването на фермата, ше се извършва от съществуващата водопроводна мрежа на село Зелениково, експлоатирана от „ВиК“ ЕООД.

Всички битови отпадъчни води от дейността на обекта се отвеждат в съществуващата улична канализация. Предвидени са нужните сифони и наклони към тях в санитарните помещения.

Електрозахранването на животновъдния обект е съществуващо, изпълнено съгласно изискванията на електроразпределителното дружество.

Електрозахранването на имота е изпълнено от съществуващата електропреносна мрежа, посредством захранващ кабел НН, положен подземно. Присъединяването към електропреносната мрежа е осъществено съгласно изискванията на ЕР -Юг.

При реализация на инвестиционното предложение не се предвижда премахване на съществуващи сгради и съоръжения, няма да има и ново строителство, разширение или промяна на границите на обекта. Не се променят очертанията и обемното решение на съществуващите стопански постройки в имота.

Предвидено е да се запази съществуващата растителност в имота. Няма да се унищожат местообитания на защитени животински и растителни видове.

Не се очаква реализацията на инвестиционното предложение да засегне съществуващи известни културни паметници (исторически, архитектурни и археологически).

Реализацията на инвестиционната инициатива ще има положителен социален ефект за общината и ще създаде условия за по-рационално, екологосъобразно и доходоносно използване на територията.

Не се очаква никакво вредно влияние върху човешкото здраве.

**7. Схема на нова или промяна на съществуваща пътна инфраструктура.**

Инвестиционното предложение не изисква промяна в съществуващата транспортна инфраструктура. Достъпът до имота е осигурен от съществуващ местен път, който е с твърда настилка за транспортните средства.

Експлоатацията и поддръжката на съоръженията не изисква допълнителни помощни и комуникативни площи.

**8. Програма за дейностите, включително за строителство, експлоатация и фазите на закриване, възстановяване и последващо използване.**

При реализацията на инвестиционното предложение не се предвижда осъществяване на строителни работи. Инвеститорът не предвижда закриване на съществуващата инсталация или части от нея и промяна на предназначението на площадката.

Експлоатационният процес на животновъдния обект е свързан с предоставяне на обслужващи дейности, поддържане на чистотата в обекта, поддържане на озеленените площи, охрана и др. Производствената дейност изисква хигиенно-защитна зона, която е спазена. Няма други дейности, оказващи значително въздействие върху околната среда.

Експлоатационният период на обекта се определя от амортизацията на сградния фонд. При сегашните условия може да се предположи, че цялостна реконструкция и модернизация или изваждане от експлоатация на обекта ще се наложи след около 10 години.

**9. Предлагани методи за строителство.**

Няма да се извършва ново строителство в имота. Сградният фонд, необходим за дейността е съществуващ. Не е необходимо да се извършват допълнителни дейности и мероприятия, строителни и монтажни работи за реализация на инвестиционното предложение. Няма да се извършват дейности по реконструкция, модернизация или преустройство на изградените в имота сгради. Имотът, в който се извършва животновъдната дейност е с изградена инфраструктура.

**10. Природни ресурси, предвидени за използване по време на строителството и експлоатацията.**

Реализацията и експлоатацията на инвестиционното предложение не е свързана с използването на значителни количества природни ресурси.

При реализация на инвестиционното предложение ще се извършва водовземане от съществуващата водопроводна мрежа, експлоатирана от „ВиК“ ЕООД в района. Водопроводната мрежа ще осигурява вода и за технологични и за битови цели.

Отпадъчните води от битовките и санитарният възел на животновъдния обект се заустват в съществуващата улична канализация на селото.

В процеса на експлоатация ще се използва електроенергия. Електрозахранването на животновъдния обект е съществуващо, изпълнено съгласно изискванията на електроразпределителното дружество.

Електрозахранването на имота е изпълнено от съществуващата електропреносна мрежа, посредством захранващ кабел НН, положен подземно. Присъединяването към електропреносната мрежа е осъществено съгласно изискванията на ЕР - Юг.

**11. Отпадъци, които се очаква да се генерират - видове, количества и начин на третиране.**

Не се предвижда изпълнение на строителни дейности и съответно не се генерират строителни отпадъци.

Получената при отглеждането на кравите – течна и твърда тор ще се събира в открита торищна площадка за отлежаване и оттам ще се транспортира до земеделски имоти, където ще се разпръсква посредством тороразпръскващо ремарке. Към торищната площадка се обособява резервоар за поемане на течната тор – урината утаена от общата торова маса в торището, също и замърсените с тор води от измиване на двора за разходка на животните.

Освобождаването на торището ще се извършва периодично в зависимост от необходимостта от наторяване на земеделските култури.

Битовите отпадъци формирани от обслужващия персонал ще се събират в отделен съд и ще се извозват от фирмата, обслужваща селата.

Труповете на умрелите животни трябва да се третират съгласно изискванията на Закона за ветеринарномедицинската дейност., обн. ДВ, бр. 87 от 1 ноември 2005 г., в сила от 02.05.2006 г. Тяхното събиране става непосредствено при случаите на образуване, а транспортирането им за обезвреждане е със специализирани транспортни средства.

Всички отпадъци, генерирани на площадката ще се събират разделно и временно ще се съхраняват по подходящ начин, съгласно техния произход, вид, състав и характерни свойства в съответствие с изискванията на Закон за управление на отпадъците (ДВ, бр. 53 от 13 юли 2012 г., в сила от 13.07.2012 г.) и подзаконовите нормативни актове.

Отпадъчните водни количества от фекално – битов характер се заустват в съществуващата улична канализация на селото.

Дъждовните води, формирани на площадката се отичат свободно и попиват в зелените площи.

Осветителните тела, които отпадат от дейността, ще се предават за обезвреждане на лицензирани фирми.

**12. Информация за разгледани мерки за намаляване на отрицателните въздействия върху околната среда.**

Не се налагат мерки за намаляване на отрицателното въздействие върху околната среда, тъй като при осъществяване на инвестиционното предложение, както и при бъдещата експлоатация, не се очаква такова.

При експлоатация на обекта, за храна на животните ще се използват висококачествени комбинирани фуражи в зависимост от възрастта на животните.

С реализация на инвестиционното предложение се предвижда ежедневно почистване на кравефермата и събиране на отпадъците и отпадните води в специално изградени съоръжения за целта, недопускане замърсяване на площадката, забрана за изгаряне в обекта на всякакъв вид отпадъци и спазване на здравословни и безопасни условия на труд.

Не засяга защитени със закон територии и местообитания, съществуващи паметници на културата и територии със специфичен санитарен статут;

Не се очаква фрагментиране на природните местообитания и местообитания на видовете животни предмет на опазване в зоните.

Не се очаква да се наруши естествения режим на местността, както и биологичната и екологична цялост на мястото.

Не се очаква негативно въздействие върху качествата на повърхностните и подземни води в района.

Експлоатацията на обекта няма да причини шумово наднормено натоварване на жизнената среда, както и на растителния и животински свят.

**13. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).**

Не се предвиждат други основни дейности, освен описаните.

В имота има съществуващ сграден фонд, който ще се ползва за животновъдната дейност. Изградена е необходимата инфраструктура, която е функционираща и достатъчна за нуждите на животновъдния обект.

Отпадъчните битови водни количества от обекта, ще се заустват в съществуващата канализация на селото.

**14. Необходимост от други разрешителни, свързани с инвестиционното предложение.**

След приключване на процедурата по реда на Глава VІ от ЗООС и издаване на решение за преценяване на необходимостта от ОВОС, Възложителят ще пристъпи към действия за издаване на разрешително от БАБХ за регистрация на животновъден обект.

**15. Замърсяване и дискомфорт на околната среда.**

Дейността по отглеждане на едър рогат добитък закрити помещения не създава условия неорганизирани емисии от вредни вещества да се отделят в околната среда по време на производствените цикли.

Характерно за тази дейност е, че се отделят специфични миризми. Тези интензивно миришещи вещества са присъщи за процеса на интензивно отглеждане на животни, тъй като съдържат неприятно миришещи компоненти, излъчвани в околната среда, но те не излизат извън границите на обекта.

Освен това, имотът, в който се намират стопанските постройки за отглеждане на животните се намира на 570м от последните жилищни сгради в населеното място. Няма да има притеснения за живеещите в близост хора от силни миризми и няма да се създава дискомфорт за жителите на града. Целта на възложителя е дейността да се развива при добри хигиенни условия.

Местоположението на обекта няма да създаде дискомфорт, изразяващ се в раздразнение и неудобства към факторите на околната среда и населението.

Не се очаква влошаване на екологичното състояние на флората и фауната в района, тъй като няма източници на замърсяване на въздуха, почвите и водите при стриктното спазване на технологичните процеси, т. е. не се очаква да настъпи дискомфорт на околната среда след реализиране на инвестиционното предложение.

**16. Риск от аварии и инциденти.**

Спецификата на животновъдната дейност не създава условия за възникване на производствени аварии в границите на обекта. Наличието на по-големи количества слама за постеля, фураж за угояване и горими конструктивни елементи, могат да са причина за възникване на пожар, но при вземане на превантивни мерки и внимание от страна на работниците това може да се предотврати.

Няма опасни химически вещества, налични в обекта и/или използвани при животновъдната дейност.

В съответствие с Наредба № Із – 1971 – за строително – технически правила и норми за осигуряване пожарна безопасност при пожар /обн. ДВ, бр. 96 от 2009г.; доп. ДВ, бр. 17 / 2010г./, е решена евакуацията на работниците, местата за поставяне на подръчни средства за пожарогасене, както и други мерки, осигуряващи безопасна и безаварийна работа по време на експлоатацията на обекта.

**III. МЕСТОПОЛОЖЕНИЕ НА ИНВЕСТИЦИОННОТО ПРЕДЛОЖЕНИЕ**

**1. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Прилагаме скица, показваща границите на инвестиционното предложение, даваща информация за физическите и природните характеристики на обекта.

Реализацията на инвестиционното предложение за „Изграждане на кравеферма за отглеждане на 250 броя селскостопански животни (говеда)”, от които 150 броя крави и 100 броя телета с месодайно направление. Реализирането, ще се осъществи извън населеното място в **I - Стопански двор в кв. № 69**, ще се осъществи в I – Стопански двор № 1 в квартал 69 по плана на с. Зелениково, община Брезово, област Пловдив.

Общата площ на I – Стопански двор № 1 в квартал 69 по плана на с. Зелениково, община Брезово, област Пловдив е 2237 кв.м.

Имотът граничи с улица, с УПИ II-стопански двор, с УПИ X и край на регулацията.

В имота има съществуващи стопански постройки, в които е организирана животновъдната дейност, а именно:

- Селскостопански обект /краварник/ със застроена площ от 460 кв.м. по натариален акт, а по скица от 433 кв.м..

- Масивна сграда с площ от 33 кв.м..

- Масивна сграда с площ от 29 кв.м..

От представеното писмо № ОВОС – 247 / 30.01.2023г., издадено от Регионална инспекция – Пловдив при МОСВ, е видно, че имотът, предмет на ИП, не попада в границите на защитени зони. Въз основа на представената информация и на основание чл. 31 от ЗБР и чл. 2, ал. 1, т. 1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000443 „Река Омуровска“.

Имотът, предмет на ИП, не попада в границите на защитени територии по смисъла на чл. 5 от Закона за защитените територии.

Няма локализирани паметници на културно-историческото наследство.

На инвеститора не е известно наличие в имота на находища на лечебни растения със стопанско значение и поставени под специален режим на опазване и ползване.

Животновъдната дейност няма да засегне и видове, свързани с водна среда.

**2. Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.**

Ползвател на съществуващите стопански сгради в I – Стопански двор № 1 в квартал 69 по плана на с. Зелениково, община Брезово, област Пловдив е единствено възложителя на настоящето инвестиционно предложение.

Извън границите на имота, наоколо, са разположени съществуващи поземлени имоти.

Липсва горскостопанско ползване.

Инвестиционното предложение няма да влезе в противоречие с настоящи или бъдещи ползватели на земи в района.

**3. Зониране или земеползване, съобразно одобрени планове.**

Не е налично – съседните терени представляват урегулирани поземлени имоти. Спазена е необходимата санитарно – хигиенна зона.

**4. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Дейността на животновъдния обект не е свързана с генериране на отпадъчни води, съдържащи азотните съединения и не засяга уязвими зони, по смисъла на Директива 91/676/ЕИО и НАРЕДБА № 2 от 13.09.2007 г. за опазване на водите от замърсяване с нитрати от земеделски източници. Тя не засяга и зони, обявени за чувствителни по смисъла на Директива 91/271/ЕЕС и Закона за водите, описани в Плана за управление на речните басейни в Западнобеломорски район.

Инвестиционното предложение поради местоположението, характера и описаните степен и особености на влиянията няма да окаже въздействие върху предмета на опазване в Защитени природни територии и зони.

От представеното писмо № ОВОС – 247 / 30.01.2023г., издадено от Регионална инспекция – Пловдив при МОСВ, е видно, че имотът, предмет на ИП, не попада в границите на защитени зони. Въз основа на представената информация и на основание чл. 31 от ЗБР и чл. 2, ал. 1, т. 1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000443 „Река Омуровска“.

Имотът, предмет на ИП, не попада в границите на защитени територии по смисъла на чл. 5 от Закона за защитените територии.

Реализацията на проекта няма да се предизвика фрагментация на популациите на видовете, включени в предметите на опазване и влошаване на тяхната структура, както и сукцесионни процеси, водещи до промяна на видовия състав или в условията на средата - химически, геоложки, климатични или други промени. Не се очаква и кумулативен ефект. При експлоатацията на обекта най-общо можем да очакваме непряко, постоянно и дълготрайно въздействие, без проявления с отрицателен характер върху ключовите елементи на зоните.

С реализацията на инвестиционното предложение не се предполагат значими промени по отношение на структурата и динамиката на популациите на растителните и животински видове в района.

Аналогично и за цялата биота можем да очакваме непряко, постоянно и дълготрайно въздействие, без значими проявления с отрицателен характер върху видовете и популациите в района.

Изцяло ще липсва въздействие върху археологически, исторически и културни паметници.

**4а. Качеството и регенеративната способност на природните ресурси.**

В резултат от реализирането на инвестиционното предложение и последващата експлоатация не се очаква нарушаване на качеството и регенеративната способност на природните ресурси в района на инвестиционното предложение.

**5. Подробна информация за всички разгледани алтернативи за местоположение.**

Животновъдният обект се организира в съществуващи стопански постройки /обори за отглеждане на говеда/ в УПИ I – Стопански двор № 1 в квартал 67 по плана на с. Зелениково, община Брезово, област Пловдив. В стопанските сгради се извършва животновъдна дейност и същите са подходящи за реализация на инвестиционното предложение на възложителя. Сключен е договор за наем на стопанските постройки в имота, в които, ще се осъществява животновъдната дейност за срок от 10 години.

Оценката е, че за територията на инвестиционното намерение не би могло да се очаква, че същата ще се превърне в обект на други стопански или инвестиционни намерения. Не се предлага друга алтернатива за инвестиционно предложение в имота.

Имотът е подходящ за реализация на конкретното инвестиционно намерение, защото:

- местоположението на площадката е подходящо избрано от гледна точка на пътно-транспортната обстановка. Теренът граничи с път с трайна настилка за транспортните средства;

- в имота има съществуващ сграден фонд – стопански сгради, в които се е осъществявала животновъдна дейност. Възложителят ще ползва съществуващото застрояване, без промени. Не се налага да се изпълнява ново строителство или реконструкция на съществуващите застройки;

- околното застрояване не създава нито функционални, нито обемно-пространствени конфликти с бъдещия обект;

- в съседство няма обекти подлежащи на защита;

- теренът е в съответствие с изискванията за екологична безопасност;

- районът е с добре изградена инфраструктура – водоснабдяване, канализация и електроснабдяване, които са съществуващи;

- природния и ресурсов потенциал на общината е подходящ и позволява реализацията на инвестиционното предложение;

- мястото е подходящо избрано от гледна точка на геоложката среда – няма свлачища и други неблагоприятни физико-геоложки процеси.

**IV. ХАРАКТЕРИСТИКИ НА ПОТЕНЦИАЛНОТО ВЪЗДЕЙСТВИЕ**

**(кратко описание на възможните въздействия вследствие на реализацията на инвестиционното предложение):**

**1. Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи и защитените територии на единични и групови недвижими културни ценности, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници - шумове, вибрации, радиации, както и някои генетично модифицирани организми.**

Обектът представлява съществуваща животновъдна ферма, в която, ще се отглежда едър рогат добитък и в непосредствена близост няма защитени и уязвими зони. Не се предвиждат нови строителни дейности и използване на тежка механизация.

При експлоатацията на животновъдния обект не се очаква да има негативно въздействие върху хората. Животновъдната дейност ще бъде съобразена с всички норми и изисквания и няма да води до значими негативни последици по отношение на околната среда.

Не се очаква вредно въздействие върху хората и тяхното здраве, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, защитените територии, единични и групови паметници на културата и т.н.

Няма емисии на йонизиращи лъчи, източници на радиониклеиди и електромагнитни вълни.

Психо-емоционалният ефект от изпълнението на инвестиционното предложение върху населението от съседните населени пунктове се очаква да бъде основно позитивен.

Районът в който се намира площадката е с изградена инфраструктура. Територията е водоснабдена от водопроводната мрежа на населеното място и свързана със съществуващата канализация на селото.

Като цяло предвидените в инвестиционното предложение обекти и дейности, не са свързани с формиране на замърсени отпадъчни води.

Отпадъчните води от битовките и санитарният възел на животновъдния обект се заустват в съществуващата улична канализация на селото.

Инвестиционното предложение няма да доведе до значимо въздействие върху геоложката основа.

През експлоатационния период не се очаква въздействие от реализацията на инвестиционното предложение върху почвите. Въздействието върху почвите, свързано с функционирането на обекта ще бъде минимално като площ и пренебрежимо като степен.

Инвестиционното предложение не съдържа обекти или мероприятия, които да доведат до поява на нови, значими изменения в разглежданата територия. Имайки предвид настоящото състояние на ландшафта в разглеждания район може да се твърди, че инвестиционното предложение няма да доведе до значими негативни изменения в състоянието на ландшафта.

В границите на площадката липсват местообитания на защитени, редки или застрашени от изчезване растителни видове.

При реализацията на инвестиционното предложение не се очаква отрицателно въздействие върху растителността в района.

На площадката, на която ще се извършва животновъдната дейност, липсват приоритетни за опазване типове природни местообитания, както и местообитания на видове животни.

При експлоатацията на инвестиционното предложение няма да се използват генетично модифицирани организми.

**2. Въздействие върху елементи от Националната екологична мрежа, включително на разположените в близост до обекта на инвестиционното предложение.**

От представеното писмо № ОВОС – 247 / 30.01.2023г., издадено от Регионална инспекция – Пловдив при МОСВ, е видно, че имотът, предмет на инвестиционното предложение, не попада в границите на защитени зони. Въз основа на представената информация и на основание чл. 31 от ЗБР и чл. 2, ал. 1, т. 1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000443 „Река Омуровска“.

Имотът, предмет на инвестиционното предложение, не попада в границите на защитени територии по смисъла на чл. 5 от Закона за защитените територии.

На територията, на която се предвижда да се реализира инвестиционното предложение, както и в близко съседство няма регистрирано наличие на исторически, археологически и архитектурни паметници.

Не се очакват отрицателни въздействия по отношение на компонентите на околната среда и здравето на хората.

Въздействието върху околната среда по време на ползването на строежа, включително защита от шум, се очаква в границите на нормите за подобен вид строежи.

Няма основание да се счита, че реализацията на инвестиционното предложение ще окаже негативно въздействие върху елементите на Националната екологична мрежа, включително и на разположените в близост до обекта на инвестиционното предложение.

**3. Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Не се предвижда премахване на съществуващи сгради и съоръжения в имота, няма да има и ново строителство, разширение или промяна на границите на обекта. Не се променят очертанията и обемното решение на съществуващите стопански постройки в имота, в които се извършва животновъдната дейност.

По време на експлоатацията на обекта въздействието върху околната среда ще е пряко като въздействие, незначително като ефект, дълготрайно по време и постоянно като продължителност.

Фермата не е източник на промишлен шум в околната среда.

Отпадъците, формирани в резултат на дейността не са фактор по реализацията на инвестиционното предложение, тъй като тяхното образуване, временно съхранение и последващо предаване за третиране ще се извършват при контролирани условия. Количествата ще са сравнително малки и няма да оказват въздействие върху околната среда.

**4. Обхват на въздействието - географски район; засегнато население; населени места (наименование, вид - град, село, курортно селище, брой жители и др.).**

Обхватът на въздействието е локален.

Инвестиционното предложение ще се реализира в УПИ I – Стопански двор № 1 в квартал 69 по плана на с. Зелениково, община Брезово, област Пловдив с площ от 2237 кв.м. и няма да засегне по никакъв начин населението му и това на другите най-близки селища.

**5. Вероятност на поява на въздействието.**

Въздействие се очаква единствено по време на експлоатацията на животновъдния обект.

Очаква се основно минимално и изключително слабо изразено въздействие общо върху компонентите на околната среда.

По отношение на атмосферния въздух, водите, отпадъците, вредните физични фактори, биоразнообразието, въздействието по време на експлоатацията е сведено до минимум и е обратимо.

Не се предвижда поява на отрицателно въздействие от животновъдната дейност.

Възможни вредни въздействия могат да възникнат при форсмажорни обстоятелства, свързани с природни бедствия и катастрофи, както и от действия предизвикани от субективни фактори.

**6. Продължителност, честота и обратимост на въздействието.**

Въздействието върху компонентите на околната среда е характерно за такъв тип обекти. Същото е минимално по време на експлоатация на животновъдния обект.

Въздействието ще бъде продължително, непрекъснато, с локален характер, но без очаквани отрицателни изменения в компонентите на околната среда.

**7. Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.**

Както вече бе споменато не се предвижда ново строителство в имота.

Тъй като изпълнението на инвестиционото предложение е локализирано в рамките на УПИ I – Стопански двор № 1 в квартал 69 по плана на с. Зелениково, община Брезово, област Пловдив, предвид спецификата на дейността, разположението на обекта извън защитени територии, няма вероятност да бъдат засегнати, унищожени, фрагментирани местообитания на видове растения и животни, предмет на опазване в зоните. Няма вероятност реализирането на инвестиционното предложение да окаже отрицателно въздействие върху компонентите на околната среда и човешкото здраве.

При експлоатацията на животновъдния обект ще бъдат предприети мерки, свързани с опазване на компонентите на околната среда и околните терени от замърсяване и увреждане.

- нормативно третиране на отпадъчните битово-фекални води;

- битовите отпадъци ще се събират разделно и ще се третират съгласно Общинската програма за управление на отпадъците, с цел да не се създават предпоставки за замърсяване;

- регламентирано управление на генерираните отпадъци;

- поддържането на съществуващата растителност в имота ще се осъществява без използване на пестициди и според принципите на биологичното производство.

**8. Трансграничен характер на въздействията.**

Реализацията на предложението не предполага трансгранично въздействие.

Изготвил:………………………